Diari Oficial de la Generalitat Valenciana


Sumari del DOGV 7035, del 30-05-2013 (2013/5023)

Notificació de la sentència dictada en el procediment de divorci contenciós número 412/2012.
--------------------------------------------------------------------------------------------

### Dades del document

Número de DOGV
:   7035

Data del DOGV
:   30-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5023


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 412/2012. [2013/5023]  
Divorci contenciós 000412/2012  
De: María del Rosario Blázquez Allende.  
Procuradora: Marta García Alonso.  
Contra: Juan Carlos Márquez García.  
Procurador/a: -   
En el present procediment de divorci 412/2012, seguit a instància de María del Rosario Blázquez Allende contra Juan Carlos Márquez García, en rebel·lia, s'ha dictat sentència, que és del tenor literal següent:  
  
«Sentència número 149/2013  
Castelló de la Plana, 26 de febrer de 2013  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, ha vist estes actuacions de juí de divorci número 412/2012, promogudes a instància de María del Rosario Blázquez Allende, representada per la procuradora senyora García Alonso i defesa per la lletrada senyora Borrás Cuartero, contra Juan Carlos Márquez García, en rebel·lia, i en què ha sigut part el ministeri fiscal.  
Antecedents de fet  
Primer. La procuradora senyora García Alonso, en la representació que té acreditada de María del Rosario Blázquez Allende, va promoure demanda de divorci contra Juan Carlos Márquez García en la qual, després de l'al·legació dels fets i fonaments de dret que va estimar aplicables, va concloure amb la súplica que es dictara sentència per la qual es declarara que pertocava el divorci dels litigants, amb adopció de les mesures que allí s'exposaven i que es donen per reproduïdes.  
Segon. Admesa a tràmit la demanda, es va citar de forma legal el demandat, qui no va comparéixer en temps i forma, per la qual cosa va ser declarat en rebel·lia.  
El ministeri fiscal va contestar per mitjà d'un escrit en el qual sol·licitava que es dictara sentència de conformitat amb el resultat de la prova que es practicara.  
Tercer. Convocades les parts a la vista, esta va tindre lloc el dia 25 de febrer de 2013, amb la sola assistència de la part actora que es va ratificar en la seua demanda, i del ministeri fiscal, en la persona de María Díaz Berbel, que va al·legar després de la pràctica de la prova. Rebut el pleit a prova, es van practicar les admeses i declarades pertinents que van consistir per la part demandant en documental (per reproduïda la que consta), mentres que el ministeri fiscal va proposar interrogatori de demandant i demandada i documental (per reproduïda la que consta).  
  
Quart. Practicada tota la prova en l'acte, i després d'evacuar el tràmit de conclusions finals, va quedar el pleit vist per a sentència sense més tràmits.   
Quint. En este procediment han de declarar-se com a fets provats els que es relaten a continuació.  
1. Juan Carlos Márquez García i María del Rosario Blázquez Allende van contraure matrimoni a Orpesa (Castelló) el dia 7 de novembre de 1992. (Fet acreditat per mitjà de la certificació de matrimoni que s'hi adjunta a la demanda).  
2. De l'esmentat matrimoni van nàixer dos filles: S. (15.09.1992) i N. (11.11.1996) M. B. (Fet provat per mitjà de les certificacions de naixement aportades amb la demanda).  
3. Davant de el Jutjat de Primera Instància número 7 de Castelló de la Plana es va tramitar procediment de mesures provisionals número 424/2012, en el qual es va dictar interlocutòria de data 29 de maig de 2012, i s'acorda adoptar les següents mesures provisionals respecte del matrimoni de María del Rosario Blázquez Allende i Juan Carlos Márquez García:   
1. Els cònjuges podran viure separats i cessar la presumpció de convivència conjugal.  
2. Queden revocats els consentiments i poders que qualsevol dels cònjuges haguera atorgat a l'altre.  
3. Llevat de pacte en contra, cessa la possibilitat de vincular béns privatius de l'altre cònjuge en l'exercici de la potestat domèstica.  
4. S'atribuïx a la mare la guarda i custòdia i l'exercici exclusiu de la pàtria potestat respecte de la filla menor, N.  
5. La filla menor i el pare podran relacionar-se lliurement, respectant la voluntat de la filla.  
6. El pare pagarà, en concepte de pensió d'aliments per a la seua filla N., la suma de 250 euros mensuals, que ingressarà en els cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'índex de preus al consum.  
7. Els gastos extraordinaris que genere la filla N. seran abonats per mitat per ambdós progenitors.  
8. Ambdós cònjuges abonaran per mitat la hipoteca, l'impost sobre béns immobles i la taxa de fems dels immobles de guanys.  
  
Estes mesures quedaran sense efecte, en tot cas, quan siguen substituïdes per la de la sentència definitiva, o quan es pose fi al procediment de qualsevol altre mode, excepte la revocació de poders, que és definitiva. (Fet acreditat per mitjà de la testimoniança de la interlocutòria de 29.05.2012 que es troba en les actuacions).  
4. Actualment subsistixen les circumstàncies concurrents en la data de la interlocutòria de mesures provisionals. (Fet provat per mitjà de l'interrogatori de les parts).  
Fonaments de dret  
Primer. Transcorreguts tres mesos des de la celebració del matrimoni, concorren els requisits que, d'acord amb els articles 81.1 i 86 del Codi Civil en la redacció donada per la Llei 15/2005, de 8 de juliol, permeten decretar el divorci dels cònjuges litigants.  
Segon. En el que concernix a les mesures que, conforme a l'article 91 del Codi Civil, hagen de regir després del divorci, al constar que les circumstàncies existents en el moment de dictar-se la interlocutòria de mesures provisionals de 29 de maig de 2012 no han patit cap modificació substancial que aconsellara la seua modificació, pertoca elevar-les a definitives.  
Tercer. L'especial naturalesa de les pretensions deduïdes en este pleit fa que no s'estime procedent condemnar cap dels litigants al pagament de les costes.   
Vistos els preceptes legals esmentats i tots els altres que hi són aplicables de manera general i pertinent,  
Dispositiva  
Estime la demanda formulada per la procuradora senyora García Alonso, en nom i representació de María del Rosario Blázquez Allende, contra Juan Carlos Márquez García, i declare dissolt per divorci el matrimoni dels expressats litigants, amb tots els efectes legals i eleve a definitives les mesures provisionals de la interlocutòria de 29 de maig de 2012, que s'han transcrit en el fet provat tercer d'esta sentència. Tot això sense fer un pronunciament exprés de condemna en costes.  
  
Notifiqueu la present resolució a les parts, i feu-los saber que en contra es pot interposar recurs d'apel·lació en el termini de 20 dies.   
  
De conformitat amb la disposició addicional 15a. de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació la part recurrent haurà de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
  
Una vegada que siga ferma, inscriviu-la al marge de la inscripció del matrimoni en el Registre Civil d'Orpesa (Castelló).  
Esta és la meua sentència, que pronuncie, mane i firme.»  
  
I atés que el demandat, Juan Carlos Márquez García, es troba en parador desconegut, expedisc este edicte a fi que li valga de notificació de forma deguda.  
  
Castelló de la Plana, 25 d'abril de 2013.- El secretari judicial: Pedro Moya Donate.